śrī veṅkaṭeśa maṅgaḷāśāsanam

śriyaḥ kāntāya kalyāṇanidhaye nidhaye‌உrthinām |
śrīveṅkaṭa nivāsāya śrīnivāsāya maṅgaḷam || 1 ||

lakṣmī savibhramāloka subhrū vibhrama cakṣuṣe |
cakṣuṣe sarvalokānāṃ veṅkaṭeśāya maṅgaḷam || 2 ||

śrīveṅkaṭādri śṛṅgāgra maṅgaḷābharaṇāṅghraye |
maṅgaḷānāṃ nivāsāya śrīnivāsāya maṅgaḷam || 3 ||

sarvāvaya saundarya sampadā sarvacetasām |
sadā sammohanāyāstu veṅkaṭeśāya maṅgaḷam || 4 ||

nityāya niravadyāya satyānanda cidātmane |
sarvāntarātmane śīmad-veṅkaṭeśāya maṅgaḷam || 5 ||

svata ssarvavide sarva śaktaye sarvaśeṣiṇe |
sulabhāya suśīlāya veṅkaṭeśāya maṅgaḷam || 6 ||

parasmai brahmaṇe pūrṇakāmāya paramātmane |
prayuñje paratattvāya veṅkaṭeśāya maṅgaḷam || 7 ||

ākālatattva maśrānta mātmanā manupaśyatām |
atṛptyamṛta rūpāya veṅkaṭeśāya maṅgaḷam || 8 ||

prāyaḥ svacaraṇau puṃsāṃ śaraṇyatvena pāṇinā |
kṛpayā‌உ‌உdiśate śrīmad-veṅkaṭeśāya maṅgaḷam || 9 ||

dayā‌உmṛta taraṅgiṇyā staraṅgairiva śītalaiḥ |
apāṅgai ssiñcate viśvaṃ veṅkaṭeśāya maṅgaḷam || 10 ||

srag-bhūṣāmbara hetīnāṃ suṣamā‌உ‌உvahamūrtaye |
sarvārti śamanāyāstu veṅkaṭeśāya maṅgaḷam || 11 ||

śrīvaikuṇṭha viraktāya svāmi puṣkariṇītaṭe |
ramayā ramamāṇāya veṅkaṭeśāya maṅgaḷam || 12 ||

śrīmat-sundarajā mātṛmuni mānasavāsine |
sarvaloka nivāsāya śrīnivāsāya maṅgaḷam || 13 ||

maṅgaḷā śāsanaparair-madācārya purogamaiḥ |
sarvaiśca pūrvairācāryaiḥ satkṛtāyāstu maṅgaḷam || 14 ||

śrī padmāvatī sameta śrī śrīnivāsa parabrahmaṇe namaḥ

Web Url: http://www.vignanam.org/veda/sree-venkatesha-mangalaasaasanam-english.html